Konglepiggsopp

Konglepiggsopp er en liten sopp i kremleordenen som vokser på kongler. Sporene dannes på «pigger» under hatten. 

Den er saprofytt, det vil si at den vokser på dødt organisk materiale, i dette tilfellet furukongler som kan være mer eller mindre begravd under jorden. Hatten er liten, lett å kjenne igjen på en nyreformet hatt dekket med fine brune «hår». Hatten blir sjelden mer enn 2 cm i diameter. Stilken er mørk brun, «hårete» og kan bli opptil 5,5 cm høy. Sporeavtrykket er hvitt.

Carl von Linné beskrev den opprinnelig som en art i slekten Hydnum, sammen med tre andre arter som den gang gikk under navnet H. imbricatum, H. repandum og H. tomentosum. Det er kun blek piggsopp (H. repandum) som fortsatt regnes som en art i slekten. Samuel Frederick Gray opprettet i 1821 en egen slekt, Auriscalpium som ble opprettet for å omfatte denne arten.

Galleri

Noter

Referanser

Eksterne lenker 

Kremleordenen